— Я спадзяюся, што гэты візіт адкрые новыя магчымасці для нашых узаемаадносінаў. Я быў рад убачыць у Беларусі тое, што ўбачыў, — дзяліўся з Аляксандрам Лукашэнкам уражаннямі член Палаты прадстаўнікоў кангрэса ЗША ад штата Каліфорнія Дана Рарабакер. — Тая карціна, якая мне адкрылася, аддае належнае вашым намаганням і намаганням вашай краіны, якія былі зроблены для народа. І я спадзяюся, што ў вас ёсць яшчэ многія рэчы, якімі можна ганарыцца. І што ў нас існуе мноства сфер для супрацоўніцтва.